המנון הרשות הפלסטינית

"פדאא'י" (בערבית: فدائي), או "לוחם", הוא שמו של ההמנון הלאומי של אש"ף ושל הרשות הפלסטינית.

מוטני 
החל בשנות השלושים של המאה העשרים היה "מוטני" (בערבית: موطني), או: "מולדתי", המנון הבלתי-רשמי של הפלסטינים. השיר חובר על ידי המשורר הפלסטיני אבראהים טוקאן בשנת 1936, והולחן על ידי המלחין הלבנוני מחמד פליפל. למרות שהוא נעדר מעמד רשמי, הוא זוכה לפופולריות בקרב הציבור הפלסטיני.  

בשנת 2003 הוא נקבע כהמנון הלאומי של עיראק.

בילאדי, בילאדי, בילאדי
על רקע פריחת הפאן ערביות, אימצו הפלסטינים את השיר המצרי (שלימים הפך להמנון מצרים) "בילאדי, בילאדי, בילאדי" כהמנון בלתי רשמי. מאז נהוג לחשוב שזהו ההמנון הפלסטיני.

פדאא'י 
"פדאא'י" נכתב על ידי סעיד אל-מוזיין והולחן על ידי המלחין המצרי עלי אסמאעיל. תנועת פת"ח השתמשה בו בעת הפיכת מוסדות התנועה למוסדות הלאומיים הפלסטיניים ועל כן נודע בשם "המנון המהפכה הפלסטינית".  

החל משנת 1972, משמש כהמנון הרשמי של הארגון לשחרור פלסטין (אש"ף). 

לאחר הקמת הרשות הפלסטינית הוא נקבע כהמנונה הרשמי.

מאפייני ההמנון 

בהמנון ניכרת הרוח הלאומית, ובולטת בהיעדרה כל התייחסות בעלת גון דתי, למשל לעניין האסלאם, אזכור האל או הג'יהאד. תחת הערכים הדתיים, בולטים אתוסים לאומיים כגון נושא הלאומיות, המאבק והשיבה.

מילות השיר

ראו גם

הערות שוליים

הרשות הפלסטינית: סמלים לאומיים
הרשות הפלסטינית
שירים בערבית